**UN GÂND DE POCĂINŢĂ**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Inimi ce suspină

Se aud din Cer,

Sfinţii când se roagă -

Preaînalt mister!

Fluvii-nlăcrimate

De-al nostru păcat

Se scurg peste lume

Trist şi ne-ncetat...

Nu-nvăţăm nimica,

Dar cu toţi simţim

Că n-am fi în stare

Fără sfinţi să fim.

Mergem încontinuu

Pe un drum greşit,

Ştiind că Dreapta Cale

Demult s-a ivit!

Mai avem o şansă

Doar până plecăm

Din această viaţă

Să ne îndreptăm.

Nu ştim dacă mâine

Vom mai exista,

Deci să facem astăzi

Ce om mai putea!